open-index/open-wikipedia-markdown huggingface dataset:
Tippeligaen 2008

**Tippeligaen 2008** var den 19. sesongen av Eliteserien i fotball som gikk under navnet Tippeligaen. Regjerende mester var Brann. Molde FK og HamKam var nyopprykket, i tillegg til Bodø/Glimt, som hadde vunnet kvalifiseringskampene mot Odd Grenland. 

Stabæk ble seriemester for første gang, mens Fredrikstad og Tromsø tok henholdsvis sølv og bronse. På grunn av utvidelsen av Tippeligaen rykket kun ett lag direkte ned. Dette laget ble til slutt HamKam mens Aalesund beholdt plassen etter å ha vunnet over Sogndal i kvalifiseringen.

Sesongen startet 29. mars. Ti runder ble spilt før EM-pausen i juni, som var kort siden Norge ikke deltok i EM-sluttspillet.

Andre halvdel av sesongen startet søndag 29. juni, samme dag som EM-finalen ble spilt i Wien. Siste serierunde ble spilt første helg i november. HamKam ble innvilget bortekamp i første serierunde da nye Briskeby gressbane ikke var ferdig.

## Tabell

## Nytt seriesystem

Tippeligaen ble utvidet til 16 lag fra og med 2009-sesongen. Dette ble vedtatt på Fotballtinget på Hamar 8. mars 2008. Der ble det også avgjort at ett lag rykker ned fra Tippeligaen til Adeccoligaen, tre lag rykker opp fra Adeccoligaen til Tippeligaen, mens det laget som havner på 13.-plass i Tippeligaen spiller kvalifisering mot det laget som havner på 4.-plass i Adeccoligaen.

## Statistikk


•
Tromsø
•
Bodø/Glimt
•
Rosenborg
•
Molde
•
Aalesund
•
Brann
•
Viking
•
HamKam
•
Lillestrøm
•
Vålerenga, Lyn
•
Stabæk
•
Fredrikstad
•
Strømsgodset


## Tilskuertall

## Arenaer

Hjemmebaner for 2008-sesongen:

## Dommere

Norges Fotballforbund hadde satt opp disse dommerne for sesongen 2008:

## Målscorere

Svenske Daniel Nannskog i Stabæk ble toppscorer med 16 krediterte mål.

## Terminliste











## Resultattabell
* **Tabellen leses slik**: Hjemmekamper ligger vannrett, mens bortekamper er plassert loddrett. *(Merk at bortemål er plassert til høyre i loddrett kolonne)*.

## Referanser


## Kilder
* Norges fotballforbund
* fxt.no – Slik spilles Tippeligaen 2008
Don Thompson

**Donald James «Don» Thompson** (født 20. januar 1933 i Hillingdon, London, død 4. oktober 2006) var en britisk kappgjenger. Han deltok i OL tre ganger.

* Under OL 1956 i Melbourne deltok han på 20 km kappgang. Fem kilometer før mål lå han på femteplass, men på grunn av den høye temperaturen måtte han bryte løpet. 

* Under OL 1960 i Roma vant han gull på 50 km kappgang, 17 sekunder foran to av de store forhåndsfavorittene, Sveriges John Ljunggren (sølv) og italieren Abdon Pamich (bronse). 

* Under OL 1964 i Tokyo, der han kom på 9.-plass på 50 km. 

Han har i tillegg en bronsemedalje fra EM i friidrett 1962.

## Referanser


## Eksterne lenker
*
Cseszneky

**Cseszneky** **de Csesznekvár, Enese et Milvány** (ungarsk: *csesznekvári, enesei és milványi gróf Cseszneky*) er en ungarsk adelsslekt.

## Kjente medlemmer av slekten

* Jakab Cseszneky
* György Cseszneky
* Mihály Cseszneky
* Benedek Cseszneky
* Erzsébet Cseszneky
* Gyula Cseszneky
Garai

**Garai** eller **Garay** (kroatisk og serbisk: **Gorjanski**) var en ungarsk adelsslekt.  Den var en gren av Dorozsma (Duružmić) klanen, med betydningsfulle medlemmer i 14. og 15. århundre. De var herrer av Csesznek.

## Navn og opprinnelse
Navnet betyr *fra Gara / Gorja* (i nyere tid, landsbyen Gorjani nær Đakovo i det nåværende Kroatia), som var familiens gods. Garai-familien var av opprinnelse magyarer (ungarere), men ettersom de ofte administrerte sørlige deler av Sankt Stefans kronland blir den sørslaviske versjonen av etternavnet ofte brukt.

## Se også
*Adel og kongelige i kongedømmet Ungarn
*Kroatisk adel
## Eksterne lenker
* http://genealogy.euweb.cz/hung/garai.html
* http://worldroots.com/brigitte/theroff/balkan.htm 
* Kart: Land under Miklos Garai's styre i 1400 e.Kr.
* Kart: Land under Ladislav III Gorjanski's styre
* Garai-gravstein 1380-5 Janus Pannonius Museum, Pécs, Ungarn
*  Siklos Church grunnlagt i 1332 av Garai til St. Anne's ære
Andrej Perlov

**Andrej Borisovitsj Perlov** (russisk Андрей Борисович Перлов, født 12. desember 1961 i Novosibirsk) er en tidligere russisk kappgjenger. Inntil 1991 startet han for Sovjetunionen, og i  1992 for Samveldet av uavhengige stater (SUS).

Perlov tilhørte verdenseliten i kappgang i et tiår. Den første store tittelen vant han i EM 1990 i Split. Der seiret han på 50&nbsp;km foran Bernd Gummelt og Hartwig Gauder, begge fra DDR.

I VM 1991 i Tokyo startet 50&nbsp;km allerede klokken sju om morgenen. Likevel var det svært vanskelig forhold for deltakerne med 25 grader og 97 % luftfuktighet. Etter at Perlov og landsmannen Aleksandr Potasjov hadde opparbeidet et klart forsprang, kjempet de ikke lenger mot hverandre, men krysset målinjen sammen med armene over hverandres skuldre. Etter målfoto ble det gull til Aleksandr Potasjov og sølv til Andrej Perlov.

I OL 1992 i Barcelona kom Perlov alene til mål, og vant med tiden 3.50.13, klart foran meksikaneren Carlos Mercenario og tyske Ronald Weigel.

Perlov ble fengslet i mars 2024, beskyldt for å ha underslått tilsvarende 30 tusen amerikanske dollar fra fotballklubben han ledet. I fengselet har myndighetene i Novosibirsk gjentatte ganger forsøkt å presse ham til å melde seg som soldat for Russland i landets folkerettsstridige invasjon av Ukraina.

## Referanser


## Eksterne lenker
*
Romanistikk

**Romanistikken** er en vitenskap som befatter seg med de romanske språkene og deres litteratur. Med begrepet *romanske språk* menes språkene som utviklet seg fra latin. Betegnelsen *romansk* henger sammen med romerne som utbredte sitt språk latin over store deler av den daværende kjente verden gjennom sine erobringer.

## Innhold
Som enhver annen filologi består romanistikken av flere felt:

* **Den deskriptive språkvitenskapen** studerer lingvistiske grunnbegrep og gransker den aktuelle stillingen og tilstand for det vedrørende språket.

* **Den historiske språkvitenskapen** gransker utviklingen i språket, dvs. forandringene i ordforrådet og systemet over tid.

* **Litteraturvitenskapen** befatter seg med litteraturen som ble skrevet på det vedrørende språket og kulturen og tar hensyn både til den nåværende og den historiske litteraturen.

* I faget **realier** studeres de kulturelle egenhetene i det vedrørende landet, f. eks. mat, levevis og liknende.

## Delområder i romanistikk
Romanistikken oppfattes som vitenskap om *alle* romanske språk; men hvert språk danner sin egen filologi og noen har også sin egen betegnelse:
* **Hispanistikk** er filologien til spansk.
* **Italianistikk** studerer italiensk språk og litteratur.
* **Lusitanistikk** befatter seg med portugisisk språk og litteratur. Navnet er utledet fra *Lusitania* som er det opprinnelige navnet på Portugal.

## Berømte romanister
* Erich Auerbach
* Ernst Robert Curtius
* Friedrich Diez
* Heinrich Schneegans
* Michael Metzeltin

## Norske romanister
* Leiv Flydal
* Eilert Løseth
* Peter Rokseth
* Johan Storm
* Magnus Ulleland
* Hans Vogt
Elmer Midd

**Elmer Midd** (org. engelsk navn *Elmer Fudd*) er en av figurene i tegnefilmserien *[[Looney Tunes]]*, en amerikansk animert tegnefilmserie som ble laget av Warner Bros. i perioden 1930–1969. Han er jeger og jakter på kaninen Snurre Sprett, uten hell.

## Referanser
Goldhawk Road undergrunnsstasjon

**Goldhawk Road undergrunnsstasjon** er en stasjon på Circle- og Hammersmith & City-linjene i Londons undergrunnsbane, beliggende rett sør for gaten Goldhawk Road, og ca. 250 meter vest for Shepherd's Bush Green. 

|}
## Eksterne lenker
* Goldhawk Road Underground Station   Transport for London (Engelsk)
Karl von Frisch

**Karl Ritter von Frisch** (født 20. november 1886 i Wien i Østerrike, død 12. juni 1982 i München i Vest-Tyskland) var en østerriksk etolog. Han er hovedsakelig kjent for sitt atferdsbiologiske arbeid med bier. Han studerte bienes sanser, og fant blant annet ut hvordan de kommuniserer gjennom dans. Teorien ble i starten møtt med stor skepsis, men i ettertid har det vist seg at Frisch hadde rett.

I 1973 fikk han Nobelprisen i fysiologi eller medisin sammen med Konrad Lorenz og Nikolaas Tinbergen. Frisch ble i 1952 utnevnt til den tyske ordenen Pour le Mérite für Wissenschaften und Künste.

## Referanser


## Eksterne lenker
NUSSE

**NUSSE** (Norsk Universell Siffermaskin Selvstyrt Elektronisk, utviklet mellom 1950 og 1954 i Oslo) var en av de første norskbygde datamaskiner.

Initiativet til byggingen ble fremmet av Norges Teknisk-Naturvitenskapelige Forskningsråds *Utvalg for matematikkmaskiner* i 1950. Maskinen ble sammensatt ved Institutt for Teoretisk Astrofysikk ved Universitetet i Oslo, under ledelse av Thomas Hysing fra Sentralinstitutt for industriell forskning, i samarbeid med Ole Amble (som foreslo navnet) og Tor Evjen. Den var basert på et engelsk design av dr. Booth. NUSSE bestod av rundt et tusen radiorør, sentralenhet (CPU) fra APEXC, 512 ord (32 siffer) minne, inn- og utenheter for 5-kanals hullbånd og egen skriver, bygd av Hysings gruppe.

Hukommelsen var «på bare 2 KB». «Tiden mellom to pulser» var på 0,024 millisekunder.
Antallet regneoperasjoner hvert minutt har blitt oppgitt forskjellig: «opptil 100 regneoperasjoner per sekund (...) – digi.no 19. november 1999» - og en avisartikkel i 1954 sa at antallet regneoperasjoner hvert minutt lå på 250. «Regnenøyaktigheten var på hele 55 gjeldende desimaler». NUSSE blir i enkelte mattebøker beskrevet som «en datamaskin med tilsvarende arbeidskraft og hastighet som en lommekalkulator til 99kr i dag», men det er usikkert om dette faktisk var arbeidskraften og/eller hastigheten til NUSSE. 

En av de første anvendelsene ved lanseringen (1950) var fyrstikkspillet *NIM* (skrevet av Amble) som skrev *Hurra* hvis maskinen seiret og *Bravo* hvis mennesket vant. NUSSE ble også brukt av Christiania Spigerverk til spikerberegninger, samt til nye styringssystemer, blant annet for skjærebrennere, utprøvd ved Akers mekaniske verksted (1957). Et annet programsystem var tenkt brukt ved stemmegiving (votering) for Stortinget, og var utviklet av blant annet Herman Ruge. Programsystemet Autokon (*AUTomatisk KONstruksjon*) for skipskonstruksjon, blant annet beregning av stabiliteten til skip (1958), ble overtatt av Kongsberg Våpenfabrikk i 1960 og ble sin tids ledende, i bruk ved cirka 80% av alle skipsverft verden over. Resultatene av beregningene dannet grunnlaget for produksjonstegninger.

Maskinen er utstilt på Teknisk Museum.

## Referanser
Bernd Kannenberg

**Bernd Kannenberg** (1942–2021) var en tysk kappgjenger. Under OL 1972 i München vant han gull på 50&nbsp;km kappgang. To år senere tok han sølv på 20&nbsp;km under EM 1974 i Roma.

Han deltok også under OL 1976 i Montréal på 20&nbsp;km, men måtte gi opp på grunn av store smerter.

## OL-medaljer
*  1972  München -  **Gull** i  friidrett, 50&nbsp;km kappgang  Vest-Tyskland

## Andre deltakelser i internasjonale mesterskap
* 1971 &ndash; EM: 8.-plass på 20&nbsp;km
* 1972 &ndash; OL: brøt på 20&nbsp;km
* 1974 &ndash; EM: 9.-plass på 50&nbsp;km

## Referanser


## Eksterne lenker
*
Latimer Road undergrunnsstasjon

**Latimer Road undergrunnsstasjon** er en stasjon i Londons undergrunnsbane. Den betjener Circle- og Hammersmith & City-linjene, og ligger i kollektivsone 2.

|}
## Eksterne lenker
* Latimer Road Underground Station Transport for London (Engelsk)
Himmelhvelving

I astrologi, astronomi og navigasjon er **himmelhvelvingen** eller **himmelkulen** eller himmelglobusen en tenkt roterende sfære med en enorm radius som er konsentrisk og koaksial med jorden som sentrum. Alle objekter på himmelen kan bli sett på som plassert på sfæren. Projisert fra sin geografiske motpart er himmelekvator og himmelpolene. 

## Astronomisk navigasjon
Projisering på himmelhvelvingen er et nyttig verktøy innen navigasjon. En tenker seg at jorden er plassert i sentrum av himmelkulen og at himmelkulen med alle himmellegemene festet til den dreier seg om jorden fra øst mot vest. Det er to ting som avgjør et himmellegemes stilling i forhold til horisonten: Det er himmellegemets plassering på himmelkulen og observatørens plass på jorden. Hvis vi kjenner et himmellegemes plass på himmelkulen (det kan finnes ved hjelp av nautiske almanakker og et kronometer) og bestemmer himmellegemets stilling i forhold til horisonten (det kan gjøres ved hjelp av en sekstant), kan vi beregne observatørens plass på jorden. Det er grunntanken i astronomisk navigasjon.

## Eksterne lenker
* 
*  SkyandTelescope.com SkyChart
*  Monthly skymaps for every location on Earth
Akterstavnen

**Akterstavnen** (latin *Puppis*) er et stjernebilde på den sørlige himmelhvelving. Det er synlig til 40 grader nordlig bredde. Stjernebildet dekker 673 kvadratgrader og er det 20. største i utstrekning. 

## Argo Navis
Stjernebildet er et av de 48 stjernebildene som ble katalogisert og beskrevet av Klaudios Ptolemaios i verket *Megale syntaxis* (også kjent som *Almagest*) som ble utgitt ca. 140 e.Kr. Ptolemaios beskrev da et langt større stjernebilde, Argo Navis, som representerte skipet Argo som ifølge gresk mytologi ble brukt av Jason og argonautene da de dro til Kolchis ved Svartehavet for å hente det gylne skinn.

Argo Navis i sin opprinnelige form var i utstrekning langt det største av stjernebildene. I 1755 ble stjernebildet delt opp i tre separate bilder av den franske astronomen Nicolas-Louis de Lacaille. I tillegg til Akterstavnen beskrev han Kjølen og Seilet som egne bilder.

## Stjerner og objekter
Den sterkeste stjernen er Naos (Zeta Puppis) som har mag. (tilsynelatende størrelsesklasse) 2,21. Den er 1090 lysår unna.  Nest sterkeste stjerne er Pi Puppis med mag. 2,71, og tredje sterkeste er Rho Puppis med mag. 2,78.

Stjernebildet inneholder tre Messier-objekter: Messier 46 (M46, NGC 2437), Messier 47 (M47, NGC 2422) and Messier 93 (M93, NGC 2447). Rundt seks av stjernene er det funnet planeter.

## Referanser
Per Jonassen

**Per Jonassen** (født 1947) er en norsk forfatter og lyriker, bosatt i Egersund.

## Bibliografi
* *Nattlamper* &ndash; dikt, Kolon forlag (1998)
* *Petroleum og forvirring* &ndash; dikt, Kolon forlag (2000)
* *Natt i et ødeland* &ndash; dikt, Kolon forlag (2002)
* *Trengselstider* &ndash; dikt, Kolon forlag (2005)
* *Lange dager*, lyrikk, Kolon forlag (2008)
* *Alt som ikke fins*, lyrikk, Kolon forlag (2011)
* *Under flammetårnet.* Dikt i samling, Kolon forlag (2017)

## Referanser


## Kilder
* Presentasjon av Per Jonassen i Forfatterkatalogen på Forfattersentrums nettsider

## Eksterne lenker
* «Den gamle sangen om kjærlighet» Artikkel om forfatterskapet i *[[Morgenbladet]]*
Trine Jørgensen Dahll

**Trine Jørgensen Dahll** (født 26. desember 1960) er en norsk lyriker og lokalpolitiker (Venstre), bosatt i Kragerø. Der var hun pr. 2014 leder av bygningsrådet.

## Bibliografi
* *Tilbake, her*, lyrikk, Kolon (1999) ISBN 9788205264540

## Referanser


## Kilder
* Presentasjon av Trine Jørgensen Dahll i Forfatterkatalogen på Forfattersentrums nettsider
Gamle Vesterbroa

**Gamle Vesterbroa**, også kalt *Vesterveibroa*, ligger i Kristiansand kommune i Agder. Broa ble bygget i
1938, og den befinner seg nedenfor den nye Vesterbrua. Broa sto ferdig i 1947 ifølge Statens vegvesens broregister Brutus.

## Referanser
Jegersbergtunnelen

**Presteheiatunnelen** også kalt **Jegersbergtunnelen** ligger på Oddernes i Kristiansand kommune i Agder. Den forbinder Jegersberg og Bjørndalssletta, og er en del av fylkesvei 471. Tunnelen ble åpnet i 2003.

## Referanser
Krøklefisker

* laksegjedder
* loddefamilien
* sørkrøkler

**Krøklefisker** (Osmeriformes) er en orden egentlige beinfisker. Artene i gruppen har en stråleløs fettfinne mellom ryggfinnen og halefinnen. Slektskapsforholdene til denne gruppen er ikke fullstendig klarlagt enda og det vil kunne bli forandringer. Krøklefiskene har tidligere blitt regnet som en delgruppe av laksefiskene, men i denne artikkelen blir den regnet som en søstergruppe i henhold til Nelson (2006).
Vassildfisker ble tidligere regnet som en delgruppe av loddefiskene, men blir nå regnet som en egen søstergruppe.

## Arter som finnes i Norge
* krøkle (ferskvannsfisk)
* lodde

## Referanser




## Litteratur

* 

## Eksterne lenker
*
Mile End undergrunnsstasjon

**Mile End undergrunnsstasjon** er en stasjon på linjene Central, District og Hammersmith & City i Londons undergrunnsbane. Den er undergrunnsnettets eneste stasjon med direkte overgang på samme nivå mellom en dyptgående *(Central)* og en grunn linje *(District/Hammersmith & City)*.

|}
## Eksterne lenker
* Mile Ende Underground Station Transport for London
Anders Gaasland

**Anders Gaasland** (født 1968) er en norsk psykiater og tidligere ungdomspolitiker for Kristelig Folkeparti. 

Gaasland begynte sin politiske karriere som ungdomspolitiker i KrF på 1980-tallet. Først i KrFs lokallag i Rælingen, og senere på riksnivå. I 1992 ble han leder for KrFU. Det vakte stor oppsikt da han sto fram som homofil på NRKs ''Lørdagsrevyen'' og samtidig støttet den omstridte partnerskapsloven. Året etter trakk seg som KrFUs-lederkandidat, og i 1995 meldte han seg ut av Kr.F. I 1996 meldte han seg inn i Venstre, men var lite politisk aktiv etter tiden i KrF.

I 1993 utgav han boka *Alltid freidig*, som omhandlet hans tid i KrFU. I boka kom han med krass kritikk av det kristne miljøet i Norge.

Gaasland er utdannet psykiater og har arbeidet innen akuttpsykiatri, sikkerhetspsykiatri og i forhold til rusmisbrukere. Han har videreutdanning i kognitiv- og psykodynamisk psykoterapi. Han har også arbeidet på Psykiatrisk legevakt og som rettspsykiater. Han har siden 2012 hatt stillingen som avdelingssjef ved Lovisenberg DPS.

I 2011 inngikk han ekteskap i med Hans Christian Lillehagen. 

## Referanser
Skeppträskån

**Skeppträskån**, eller **Skäppträskån**, er et vassdrag i det sørøstlige Lappland i Sverige. Det er en bielv til Malån i Malå kommun. Tjäderbäcken går over til Skäppträskån under broen i Björkland, Adak, og strømmer i sørøstlig retning gjennom Stora Skäppträsket og munner til slutt ut i Malån 8 km nord for Lillholmträsk. Skeppträskåns bielver regnet medstrøms:

*Tjäderbäcken (kilde for Skeppträskån)
*Adakbäcken
*Lobbelbäcken
*Kvarnbäcken
*Mårkbäcken
Adakgruvan

**Adakgruvan** var et gruvesamfunn i det svenske länet Västerbotten, ca. 3 km nord for Adak, samt en av Bolidens kobbergruver fra slutten av 1920-årene til 1978. Da hadde bebyggelsen 150 innbyggere. De siste husene ble revet i 1999, og i dag er det få synlige spor igjen etter gruvedriften og samfunnet som ble bygget opp rundt gruven. Geologer har imidlertid konstatert at området rundt gruven må holdes under oppsyn i uoverskuelig fremtid, fordi det lekker ut svært forurenset vann fra de gamle gruvegangene. Det har blitt gjort flere forsøk på å stanse de miljøskadelige lekkasjene, men per 2012 hadde man ikke funnet noen god løsning på problemet.

## Referanser
David Yates

**David Yates** (født 30. november 1963) er en engelsk regissør. Han har regissert filmene *[[Harry Potter og Føniksordenen (film)|Harry Potter og Føniksordenen]]*, *[[Harry Potter og Halvblodsprinsen (film)|Harry Potter og Halvblodsprinsen]]* og *[[Harry Potter og dødstalismanene – del 1]]* og *[[Harry Potter og dødstalismanene – del 2|del 2]]*.

Før dette jobbet han med filmprosjekter hos BBC, og fikk en Emmy Award for The Girl in the Café i 2005. 

## Referanser


## Eksterne lenker
* 
* Yates hos www.filmlondon.org
Lögdeå

**Lögdeå** er et tettsted i Nordmaling kommune i Västerbottens län i landskapet Ångermanland i Sverige. I 2010 hadde tettstedet 394 innbyggere.

## Referanser
Håknäs

**Håknäs** er et lite tettsted ved länsväg 514 omtrent ti kilometer øst for Nordmaling i Nordmaling kommune, Västerbottens län i Sverige. Håknäs blir første gang omatalt i 1494 i Håknäsbrevet, en overenskomst om fiske- og strandrettighetene for Håknäs og Öre.

## Referanser
Mullsjö (Nordmaling kommune)

**Mullsjö** er et lite tettsted ved innsjøen med samme navn (dog i bestemt form – Mullsjön), ved Länsväg 518 øst i Nordmaling kommune, Västerbottens län, Sverige.

## Referanser
Pedagogisk psykologi

**Psykologisk pedagogikk** tar for seg de mentale prosessene (psykologi ) som skjer under læring (pedagogikk). Det kan forstås som studiet av menneskets læring og utvikling i oppdragelse og undervisningssituasjoner hvor psykologiske metoder og teorier anvendes for å bedre forstå læringsprosesser. 

Opp igjennom historien har forskere sett på ulike deler av læreprosessen. Behaviorismen hadde lenge en sterk fremtreden. Behaviorismen kunne også kobles opp mot biologien og dyr med hensyn til stimulus og respons. Senere er det lagt mer vekt på kognitive læringsteorier.

## Behavioristiske læringsteorier

**Behaviorisme** kan også kalles for atferdspsykologi og utviklet seg på slutten av 1800-tallet og begynnelsen av 1900-tallet. John B. Watson regnes som grunnleggeren. Det behavioristiske synet på læring er at læring er forandring i atferd, og det fokuseres på ytre virkninger, og hvordan dette påvirker individet. Noen, bl.a. John B. Watson, vil gå så langt som å si at de indre mentale fenomener som tenkning og intensjoner osv. ikke har noen som helst betydning for en forklaring på læring.
 
Behaviorismen baserer seg på tre grunnantagelser: 
#Enkle assosiasjoner er byggeklossene i all læring.
#Lovene for læring er lik for alle organismer.
#Læring forstås best som årsaken av ytre forhold.

## Kognitive læringsteorier

Kognitivisme er individorientert og handler om det indre, det mentale, med stor vekt på hukommelse, men det handler også om hvordan vi lærer begreper og løser problemer.

Kognitivistene legger stor vekt på kunnskap og mener at kunnskap er resultatet av læring. Men kunnskap er mer enn sluttproduktet av læringen, det er et stillas som støtter konstruksjonen av all fremtidig læring. Innenfor kognitivismen er ett sentralt navn Jean Piaget som utviklet en modell som beskriver hvordan mennesker tillegger verden mening ved å samle og organisere informasjon.

Modellen, som kom på 50-tallet, var basert på kognitiv konstruktivisme. Altså det kognitive, hjernens prosesser, som konstruerer indre representasjoner kalt skjema. Når nye fenomener ble tilpasset eksisterende skjema kalt Piaget dette «assimilasjon». Når man reviderer sin oppfatning av fenomener vil eksisterende skjema måtte reorganiseres og utvides, dette kalles «akkomodasjon». Lev Vygotskij står også sentralt med sine sosiokulturelle teorier (Se Sosiokulturelt læringssyn). Han beskrev læring som en sosial prosess hvor språket hadde en sentral betydning. Jerome Bruner understreket også viktigheten av språket og Urie Bronfenbrenner underbygde Vygovtskij sine sosiokulturelle teorier med sin økologiske modell som så på de ytre faktorene i en unges liv som familie, venner, skole osv.

## Bibliografi
* Imsen, Gunn: Elevens verden. Innføring i pedagogisk psykologi, 2005. Universitetsforlaget 

## Se også
* pedagogisk-psykologisk tjeneste
* Institutt for lærerutdanning og skoleutvikling
Norrfors

**Norrfors** er et lite tettsted i Nordmalings kommun i Västerbottens län, Sverige.

## Historie
Norrfors er et jernbanesamfunn som oppsto da Stambanen gjennom øvre Norrland ble bygd på 1890-tallet. Norrfors kirke ble oppført i 1923.

Under og etter andre verdenskrig blomstret bebyggelsen. Trekull, framstilt i kullovner og kullmiler, ble lastet i jernbanevogner for videre transport. Det var også en møbelfabrikk her, senere kjent som Norrlandsmöbler.

I dag drives det ikke utvinning av trekull her, og møbelfabrikken er nedlagt. Det drives imidlertid med noe turisme i forbindelse med Lögdeälven.

## Kilder
**Lundkvist, Tyko: Hembygdsboken*
**Råde, Adolf: Nordmalings kyrka och församling*
Fist of Fury

***Fist of Fury*** (originaltittel: *Jīng wǔ mén*) er en hongkongkinesisk actiondrama og kampsportfilm fra 1972 regissert av Lo Wei. Filmen er lagt til Shanghai på begynnelsen av 1900-tallet og handler om en ung mann som egenhendig tar hevn over de japanske undertrykkerne som drepte hans Kung Fu-lærer og som terroriserer skolen hans. Hovedrollen spilles av Bruce Lee, mens sentrale biroller spilles av Nora Miao, , Lo Wei og .

Filmen ble lansert i USA under tittelen *The Chinese Connection*.

## Handling
Historien foregår i Shanghai i 1908, en smeltedigel som holder på å koke over av rasisme og hat, der kineserne hånes og fornedres av de regjerende Japanerne. Hit vender Chen tilbake for å delta i begravelsen av sin elskede læremester fra den mest berømte Kung Fu-skolen, som døde under mystiske omstendigheter. Chen nekter å underkaste seg de japanske herskerne og dette leder etterhvert til at stridighetene mellom de to skolene øker. Han blir svært opprørt når medlemmer fra den japanske skolen angriper og skader flere medlemmer fra hans skole. Når han i tillegg oppdager at hans lærer ble forgiftet av japanerne igangsetter Chen en voldsom enmannskrig mot lederne ved den japanske skolen.

## Om filmen
Filmen har fått 92 % på Rotten Tomatoes. Den amerikanske filmanmelderen Leonard Maltin gav den 3 av 4 stjerner.

Den har fått 2 av 5 stjerner i ''Den store film- og videoguiden'' (1987). 

Filmen gikk ikke på norske kinoer, men ble i 1982 utgitt på video av C.P. Entertainmen. Den ble forbudt på video rundt 1987. En ny versjon ble lansert på slutten av 1980-tallet.

## I rollene
* Bruce Lee ...som Chen Jeh 
* Nora Miao ...som Yuan Le-erh 
* James Tien Chang ...som Fan Chun-hsia
* Tien Feng ...som Fan Junxia, fungerende leder ved den kinesiske skolen
* Riki Hashimoto ...som Mr. Suzuki, leder ved den japanske skolen
* Robert Baker som Petrov "The Russian"
* Paul Wei Ping-ao ...som Hu 
* Maria Yi ...som Yen 
* Lee Quin ...som Hsu
* Lo Wei ...som politiinspektøren
* Hwong Chung Hsin ...som Tien  
* Han Yin-chieh ...som Feng Kwai-sher
* Feng Wi ...som Yoshida
* Tony Liu ...som Chin
* Chin San ...som Tung

## Se også
**[[The Big Boss]]* (1971) 
**[[The Way of the Dragon]]* (1972)
**[[Enter the Dragon]]* (1973)
**[[Game of Death]]* (1978)
**[[Game of Death 2]]* (1981) (Bruce Lee har kun en birolle)

## Referanser
 

## Eksterne lenker
*
Kalkerpapir

**Kalkerpapir** (engelsk *tracing paper*) et delvis gjennomsiktig tegnepapir som brukes særlig til kalkering eller tracing, det vil si når en kopierer en teknisk plantegning, et mønster, en figur eller skrift ved å legge et gjennomsiktig papir over originalmotivet og tegne det av linje for linje. Kalkerpapir kan minne om fett-tett smør- eller matpapir, men er ofte sterkere og har en jevnere overflate.

Gjennomsiktigheten til kalkerpapir oppnås ved nøye utvalg av råvarene og prosessen som brukes for å skape åpenhet. Cellulosefiber danner grunnlaget for papiret, vanligvis fra tresorter, men også fra bomullsfiber. Ofte inneholder papir andre fyllmaterialer for å forbedre opasitet og utskriftskvalitet. For kalkerpapir eller gjennomskinnelig papir er det nødvendig å fjerne alt materiale som hindrer overføringen av lys.

## Etymologi
Ordet *kalkere* er avledet fra fransk *calquer* fra latinsk *calcare*, «trampe på» (opprinnelig med hælen), «nøye etterlikne» eller «kopiere». En kalkert tegning eller skisse på kalkerpapir kan kalles en kalke etter fransk *calque* og italiensk *calco*.

## Beskrivelse
Kalkerpapir er papir laget for å ha lav opasitet, slik at lys slipper gjennom. Det er navngitt som sådan for dets evne til å spore et bilde på det ved at det menneskelige øye ser igjennom av det som ligger under. Den ble opprinnelig utviklet for arkitekter og designingeniører for å lage tegninger som kunne kopieres nøyaktig.

Når kalkerpapir legges på et bilde, er bildet lett synlig gjennom papiret. Dermed blir det enkelt å finne kanter i bildet og spore bildet over på kalkerpapiret. Ren cellulosefiber er gjennomsiktig, og det er luften som er fanget mellom fibrene som gjør papiret ugjennomsiktig og ser hvitt ut. Hvis fibrene er forfinet og banket til all luften er tatt ut, vil det resulterende arket være gjennomskinnelig. Gjennomsiktig papir er tett og inneholder opptil 10 % fuktighet ved 50 % luftfuktighet.

## Tekniske spesifikasjoner
Kalkerpapir produseres i flere standarder:

## Referanser


## Se også
* Kalkering, tracing
* Kalkerlerret
* Kalke
* Matpapir
* Lysbord

## Eksterne lenker
*
Brattfors

**Brattfors** er et lite tettsted der länsväg 515 møter länsväg 512 i Nordmaling kommune, Västerbottens län i Sverige. Stedet ligger ca. ti km fra Nordmaling.

## Referanser
Gräsmyr

**Gräsmyr** er et lite tettsted ved länsväg 512 omtrent 25 kilometer nord for Nordmaling i Nordmaling kommune, Västerbottens län i Sverige.

## Referanse
Konsosierte demokratier

**Konsensusdemokrati**, eller **konsosiert demokrati**, er en betegnelse brukt på en type demokratisk styreform som er kompromissorientert. Blant de europeiske landene regnes gjerne Nederland, Belgia, Sveits og Østerrike som konsosierte demokratier.

## Beskrivelse
Den nederlandsk-amerikanske statsviteren Arend Lijphart peker på konsensusdemokrati – eller konsosierte demokratier – som en motsetning til majoritetsdemokrati. I et konsensusstyre samles flest mulig om de politiske beslutninger, mens i et flertallsstyre er det flertallets syn som kommer til uttrykk.

Nederland, Belgia, Sveits og Østerrike er land som tradisjonelt har hatt en slik styreform. Lijphart trekker fram åtte idealtypiske kjennetegn  på konsensusmodellen, som alle representerer en antitese til tilsvarende kjennetegn i majoritetsmodellen.
* Den utøvende makt er delt mellom flere partier som sitter sammen i en storkoalisjon som består av flere partier enn det som er nødvendig for å få flertall i parlamentet.  
* Det er en formell *og* reell maktdeling mellom den utøvende myndighet og parlamentet. 
* Parlamentet består av to kamre, med tilnærmet lik makt, og valgt ut fra ulike prinsipper (slik at de kan ha ulik sammensetting) og der minoriteter ofte er bedre overrepresentert i det ene kammeret.
* Det er et flerpartisystem.
* Det er et flerdimensjonalt konfliktmønster der *mer* enn ett saksområde dominerer i den politiske debatten. 
* En proporsjonal valgordning. 
* En sterkt desentralisert statsmakt og gjerne føderale ordninger.
* En *skriftlig* konstitusjon som gir mindretallet vetorett mot endringer. 

De konsosierte demokratier skiller seg vesentlig fra Westminster-/majoritetsmodellen. Sistnevnte modell konsentrerer makten hos det parlamentariske flertallspartiet, noe som kunne fungere og bli akseptert i et homogent samfunn, der politisk debatt ofte kun dreide seg om *en* konfliktlinje, den økonomiske, og der standpunktene var formet ut fra “mer eller mindre”, ikke “enten/eller”. I et heterogent samfunn som Nord-Irland, der konfliktlinjene er sterkere, dømte majoritetsmodellen den katolske minoriteten til varig politisk avmakt – og opprøret kom. Budskapet fra det splittede Nord-Irland var at i slike samfunn er brobygging og maktdeling viktigere for demokratisk stabilitet enn klare politiske ansvarsforhold.

## Referanser


## Litteratur
*
* Arend Lijphart: *Patterns of Democracy: Government Forms and Performance in Thirty-Six Countries* Yale University Press 1999 ISBN 0-300-07893-5, h., ISBN 0-300-07894-3, ib.
Airfix

**Airfix** er en britisk produsent av plastbyggesett. Firmaet ble etablert av Nicholas Kove i 1939 og produserte til å begynne med oppblåsbare leker, derav navnet «Airfix».

Først i 1949 produserte Airfix sitt første plastbyggesett, i form av en Ferguson-traktor. Utover 50-, 60- og 70-tallet utvidet firmaet utvalget sitt hurtig og ble en av hovedaktørene på markedet. Airfix produserte i denne perioden også tilbehør i form av lim, pensel og maling, og hadde også et stort utvalg av spill, leker og modelljernbaneprodukter.

I tillegg til byggesett hadde Airfix en omfattende produksjon av lekefigurer i plastikk i to størrelser, skala 1/31 og 1/72. De fleste nasjonaliteter var representert, og modellene var hentet fra middelalder, Napoleonskrigene, første og andre verdenskrig samt senere. I hovedsak var det lekesoldater som ble mest omsatt, men Airfix hadde også figurer med indianere, cowboyer, Tarzan, eksotiske dyr og fotballspillere, for å nevne noen. 

Fra slutten av 70-tallet fikk firmaet store økonomiske problemer og har siden hatt bare en begrenset utvikling av nye produkter. Firmaet er i dag eid av modelljernbaneprodusenten Hornby og bare plastbyggesettene er fremdeles i produksjon.

## Referanser


## Eksterne lenker
*
The Eraser

***The Eraser*** ble gitt ut i 2006, og er Thom Yorkes første soloalbum. Platen inneholder ni spor, og bygger videre på den eksperimentelle stilen Radiohead fulgte på platene *[[Kid A]]* og *[[Amnesiac]]*. Platen fikk gode kritikker, og er listet opp som en av årets 50 beste plater i musikkbladet *[[Uncut]]*.

## Eksterne lenker
*
The Way of the Dragon

***The Way of the Dragon*** (originaltittel: *Meng long guo jiang*) er en hongkongkinesisk action- og kampsportfilm fra 1972 regissert og skrevet av Bruce Lee (han spiller også hovedrollen). Filmen handler om en ung kinesisk mann som reiser til Roma for å hjelpe en venn av familien som driver en restaurant. Restauranten går dårlig fordi ansatte og gjester trakasseres av lokale gangstere. Sentrale biroller spilles av Nora Miao, , Jon T. Benn og Chuck Norris (hans filmdebut). Filmen har humoristiske elementer.

Den er også kjent under tittelen *Return of the Dragon*.
## Handling
Tang Lung er en ung kinesisk mann som kommer til Roma for å hjelpe en venn av familien som driver en restaurant. Restauranten går dårlig på grunn av lokale gangstere som jevnlig trakasserer dem. Til å begynne med behandler gangsterne Tang som en naiv bondegutt. Men det varer ikke lenge før de for erfarer hans never. Tang viser seg å være en mester i kampkunst og han klarer å skremme vekk bandittene under et masseslagsmål. Flere forsøk gjøres for å bekjempe Tang, men ingen lykkes. Som et siste desperate mottrekk bestemmer gangsterbossen seg å leie ekstern hjelp. Disse består av to kampsporteksperter; En fra Japan og en fra USA. Tang tvinges til å møte den amerikanske mesteren til et endelig oppgjør. Dødskampen foregår i selveste Colosseum.

## Om filmen
Filmen har fått 89 % på Rotten Tomatoes. Den amerikanske anmelderen Roger Ebert gav den 2 av 4 stjerner, mens Leonard Maltin gav den 2,5 av 4 stjerner.

Den har fått 1 av 5 stjerner i *[[Den store film- og videoguiden]]* (1987).

Den ble i 1975 forbudt for visning på norsk kino. Videoselskapet CP Entertainment gav ut den på video i Norge i 1982. Den ble forbudt på video rundt 1987. En ny versjon ble lansert på slutten av 1980-tallet.

## Rollebesetning
* Bruce Lee som «Tang Lung» (Dragon)
* Nora Miao som «Chen Ching Hua»
* Chuck Norris som «Colt»
* Robert Wall som «Fred»
* Ing Sik Whang som «Japansk kampekspert»
* Paul Wei som «Ho», sjefens lakei
* Jon T. Benn som «Boss»
* Chung-Hsin Huang som «onkel Wang»

## Se også
* *[[The Big Boss]]* (1972) 
* *[[Fist of Fury]]* (1972) 
* *[[Enter the Dragon]]* (1973)
* *[[Game of Death]]* (1978)
* *[[Game of Death 2]]* (1981) (regnes ikke som en «ekte» Bruce Lee-film)

## Referanser


## Eksterne lenker
*
Francesco Panetta

**Francesco Panetta** (født 10. januar 1963 i Siderno) er en tidligere italiensk friidrettsutøver (langdistanseløper). Panetta tilhørte verdenseliten i langdistanse på 1980-tallet. Hans største meritt var gullmedaljen på 3000 meter hinder under VM i Roma 1987.
## Referanser


## Eksterne lenker
*
Nyåker

**Nyåker** er et lite tettsted i Nordmalings kommun i Västerbottens län, Sverige. Nedlagt stasjon på Stambanan genom övre Norrland.

Nyåker er blant annet kjent for  Nyåkers pepparkakor, som er en av Sveriges største produsenter av pepperkaker.

Den kjente fotografen Sune Jonsson kommer fra Nyåker.

## Referanser
Moses Kiptanui

**Moses Kiptanui** (født 1. juli 1970) er en tidligere kenyansk friidrettsutøver (hinderløp). Kiptanui slo gjennom i 1991 da han vant flere Grand Prix-løp på 3000 m hinder. Samme år ble han også verdensmester under VM i Tokyo. Det var hans første av tre VM-titler, da han fulgte opp seieren i både VM 1993 og 1995. Under VM 1997 forsøkte Kiptanui å ta sin fjerde strake tittel, men måtte nøye seg med sølvmedaljen.

Kiptanui gikk glipp av OL 1992 ettersom han mislyktes under den kenyanske OL-uttagingen. Under OL 1996 tok han sølv etter landsmannen Joseph Keter.

I 1992 satte Kiptanui verdensrekord på 3000 meter flatt og holdt den i to år, til den ble slått av Noureddine Morceli. På 3000 meter hinder noterte Kiptanui to verdensrekorder og var den første som løp distansen på under 8 minutter.

## Referanser


## Eksterne lenker
*
Enter the Dragon

***Enter the Dragon*** er en amerikansk-hongkongkinesisk actionthriller og kampsportfilm fra 1973 med Bruce Lee i hovedrollen. Regi er ved Robert Clouse. Filmen handler om en Kung Fu-instruktør som blir vervet og sendt på oppdrag til en øyfestning utenfor Hongkong for å infiltrere og delta i en høyprofilert kampsportturnering.

Bak fasaden skjuler det seg et forbryterimperium som driver med narkotika og slavehandel.

## Handling
Karateinstruktøren Mr. Lee blir overtalt av britisk etterretning om å dra til en øyfestning hvor en hersker ved navn Han driver et karate-akademi. Lee skal offisielt delta i turnering der, men egentlig skal han avsløre Hans' narkotika- og slavehandelvirksomhet. Lee har i tillegg personlige motiver siden en av Hans' nærmeste medarbeidere var skyld i hans søsters død. Etter en noen nattlig rekogoseringsekspedisjoner oppdager Lee sannheten bak fasaden. Han blir imidlertid oppdaget og overmannet, men rekker å få gitt beskjed til sine kontakter utenfor øya. Han blir deretter tvunget til å delta i Hans brutale turnering.

## Om filmen
*Enter the Dragon* ble meget populær. Den innbrakte 90 millioner dollar på verdensbasis, inkludert 25 millioner i USA. Produksjonskostnadene var på 850 000 dollar.

Filmen ble godt mottatt av anmelderne og har fått 96 % på Rotten Tomatoes.

Bruce Lee døde like før filmen hadde premiere.

### I Norge
Filmen ble forbudt for visning på norsk kino i 1973. Filmen ble ikke gitt ut på video i Norge før på 1990-tallet. En britisk versjon var imidlertid tilgjengelig på video på starten av 1980-tallet.

## I rollene
* Bruce Lee – Lee
* John Saxon – Roper
* Kien Shih – Han
* Jim Kelly – Williams
* Ahna Capri – Tania
* Angela Mao – Su Lin 
* Robert Wall –  Oharra  
* Bolo Yeung –  Bolo 
* Betty Chung –  Mei Ling 
* Geoffrey Weeks –  Braithwaite 
* Peter Archer –  Parsons 
* Ho Lee Yan –  gammel Man 
* Marlene Clark 
* Allan Kent 
* William Keller 
* Mickey Caruso 
* Pat E. Johnson 
* Sammo Hung – kampsportutøver i starten av filmen

## Se også
* *[[The Big Boss]]* (1971) 
* *[[Fist of Fury]]* (1972) 
* *[[The Way of the Dragon]]* (1972)
* *[[Game of Death]]* (1978)
* *[[Game of Death 2]]* (1981) (Bruce Lee har bare en birolle)

## Referanser


## Eksterne lenker
*
Primus pilus

***Primus pilus*** var den høyest rangerte centurionen i en romersk legion. 

## Historisk rolle

I den romerske republikkens senere periode ble kohort den basis for taktiske enheter innen legionene. En kohort var sammensatt av mellom fem og åtte centurioner assistert av en *[[optio]]*, en soldat som kunne lese og skrive. Senior-centurionen av legionen og lederen av den første kohorten ble kalt primus pilus. Han var karrieresoldat og en rådgiver til legaten. Mens hver vanlige kohort var sammensatt av fem til åtte centuries (normalt seks i secondus til decius cohorts), var den som var ledet av *primus pilus* (den første) bestående av omtrent 10 centurier, eller 800 mann.  

Kohorten hadde også en rekke annet stabspersonell, slik som kokker, kontorister, osv.; dvs. ikke-stridende personell. Den moderne infanterigraden for primus pilus vil tilsvare omtrent major i forhold til størrelsen på bataljonen, likevel er det ikke noen direkte sammenlignende posisjon. 

Kun åtte offiserer i en fullverdig legion hadde en høyere grad enn *primus pilus*: Legaten (*[[Legatus|lēgātus legiōnis]]*), øverste befal for legionen; Senior-tribune (tribunus laticlavus); Leirprefekten (*praefectus castrorum*); samt de fem Junior-tribuner (*tribūnī angusticlāviī*).
Møllenberg

**Møllenberg** er en bydel i Trondheim, øst for Nidelva, nord for Bakklandet og Pappenheim, vest for Rosenborg og sør for Lademoen. Kommuneorganisasjonsmessig er Møllenberg en del av Østbyen bydel.

Bydelen, og da spesielt Nedre Møllenberg gate og Kirkegata, består hovedsakelig av toetasjes trehusgårder fra 1880- og 1890-årene. Frem til midten av 1980-årene var Møllenberg i stor grad et arbeiderstrøk bebodd av barnefamilier. I de senere årene er mange av tregårdene blitt gjort om til boliger for studenter. Dette har ført til at bydelen i stor grad preges av festbråk og støy.

På aller nederste del av Møllenberg, mot vannet, finner en kjøpesenteret Solsiden, tidligere Trondhjems Mekaniske Værksted. Dette området kalles Nedre Elvehavn.

Som med alle de historiske bydelene i Trondheim er det uenighet om hvor de nøyaktige bydelsgrensene går.

## Referanser


## Eksterne lenker
*
Inga Dalsegg

**Inga Dalsegg** (født 14. desember 1974 i Trondheim) er en norsk figurativ kunstner. Hun arbeider med oljemaleri, pastell- og blyanttegninger, foruten også litografi. Hun bruker i all hovedsak det menneskelige legeme og form og utsnitt som sine motiver.
 
Dalsegg hadde sin første separatutstilling i 1998 hvor hun viste malerier preget av drapet av tvillingsøsteren Elin og hennes kjæreste Jin, som begge ble drept i Ålesund i 1996.

I 2009 var hun i media grunnet et veggmaleri - på Hotell Alexandra i Molde, sammen med forfatter Tiger Garté.

Inga Dalsegg sto i 2010 bak et kontroversielt kunststunt hvor hun beskyldte kunstnerkollega Marianne Aulie for å spille på nakenhet i mangel av kunstnerisk talent.

## Priser
* Ole Vig-prisen for 2005
*Årets Driva-navn 2013 
*Rindal Sparebanks Motivasjonspris 2013
*Rindalsambassadør 2018

## Referanser
 
## Eksterne lenker
* 

__NOTOC__
Flekkefjord Fotballklubb

**Flekkefjord Fotballklubb** (stiftet 31. mars 1905) er en fotballklubb fra Flekkefjord, som er Sørlandets eldste, rendyrkede fotballklubb.

## Tabell

## Historikk
Klubben spilte i en årrekke i 2. divisjon, men det nærmeste det har vært spill på høyere nivå, var da det tapte 2–3 for Djerv 1919 i kvalifisering til Hovedserien.

Klubben rykket etter hvert ned og slet i 3. divisjon. I 2007 stilte laget felles lag med Kvinesdal Idrettslag fra Kvinesdal. 18. september 2007 besluttet styrene til de to klubbene å slå seg sammen og danne Lister FK. Den sammenslåtte klubben ble lagt ned i februar 2011.

Flekkefjord Fotballklubb pleier hvert eneste år å arrangere fotballturneringen «Agder-Cup» som er en av de mest populære turneringene på Sørlandet.

## Referanser


## Eksterne lenker
*
Hotan

**Hotan** (kinesisk: 和田; pinyin: *Hétián*; uigurisk: خوتەن; uigur-latin: *Xoten*) (tidligere *Hétián* 和闐, i antikken *Yútián* 于闐) er et prefektur i  Xinjiang i Folkerepublikken Kina med et areal på 248&nbsp;946 km²  og 1,77 millioner innbyggerer (2004). Byen var fra det første til tiende århundre e.Kr. hovedstad for Kongeriket Hotan. Handelsveien fra Kina til Europa (Silkeveien) gikk gjennom Hotan/Yutian.

Det skal ha vært to munker fra kongeriket Hotan som smuglet silkeormegg ut av Kina i et hult bambusrør og gitt dem til keiser Justinian I den store i Konstantinopel i år 552.  

## Administrative enheter
Prefekturet Hotan har jurisdiksjon over ett byfylke (市 *shì*) og 7 fylker (县 *xiàn*). Et stort område i sør er under kinesisk kontroll, men regnes av India som en del av Kashmir og gjør følgelig krav på det.

## Eksterne lenker
*
Malån

**Malån** er en elv i den sørlige delen av landskapet Lappland og i Västerbotten i Sverige, og den største bielva til Skellefteälven. Elva er ca. 120 kilometer lang. Den har et nedbørfelt på  og middelvannføringen ved munningen er .

Malån har utspring ved Gränsgård i Sorsele kommune, og renner i sørøstlig retning og renner gjennom Malåträsket ved tettstedet Malå. Den munner ut i Skellefteälven ved Rengårdsdammen i Norsjö kommune. De viktigste sideelvene er Bockträskbäcken, Fårbäcken, Skäppträskån og Norsjöån. 

## Referanser
Odda Fotballklubb

**Odda Fotballklubb** **(OFK)** er en fotballklubb fra Odda. Klubbene Odda Idrettslag, Sørfjorden IK og SK Fonna ble da slått sammen til Odda FK. Laget fra indre Hardanger har en rekke aldersbestemte lag. På seniornivå finnes 2 lag i herreklassen. 

I 2015 sesongen spilte A-laget i 2. divisjon avd. 3 etter å ha rykket opp for andre året på rad. Odda 2 rykket også i sin første sesong og skal spille i 6. divisjon kommende sesong.

## Seriesesongen 2019

## Seriesesongen 2015 - 2. divisjon avdeling 3

## Referanser


## Eksterne lenker
*
Nebbdinosaurer

* Hadrosaurinae
* Lambeosaurinae

**Nebbdinosaurene** (*Hadrosauridae*) var blant de siste dinosaurene som fantes på jorda. Opphavet til betegnelsen nebbøgler eller nebbdinosaurer henger sammen med det brede, flate og tannløse nebbet. Særlig slekten *[[Edmontosaurus]]* (tidligere *Trachodon* og *Anatosaurus*) kalles også **andedinosaurer** eller **andenebbdinosaurer**, en navn som noen ganger brukes om hele gruppen. Det hadde et hornete ytre og ble brukt til å skjære av kvister og blad. Om nebbet så rart ut, var det ingenting sammenlignet med den hodepynten en del av nebbdinosaurene var utstyrt med. *[[Tsintaosaurus]]* hadde en beinete utvekst som stakk opp fra hodet, og noen hadrosaurer fra Nord-Amerika, hadde en oppblåsbar hudballong på hodet, mens andre hadrosaurer, som *Edmontosaurus* fra Nord-Amerika, hadde oppblåsbare hudfolder over neseborene.

Nebbdinsaurene er blant de vanligste dinosaurene man finner som fossiler, en rekke slekter og arter er beskrevet. Noen av fossilene er så godt oppbevart at det også finnes fossil hud. Denne viser at nebbdinosaurer som andre krypdyr var dekket med skjell. Hos flere er det også funnet mønster av store og små skjell, som trolig representerer felter med forskjellige farger på dyrene.

## Slekter
* **Hadrosauridae**
** *Telmatosaurus*
** **Hadrosaurinae**
*** *Brachylophosaurus*
*** *Edmontosaurus* (Inkludert *Anatotitan*)
*** *Gryposaurus*
*** *Kritosaurus*
*** *Lophorhothon*
*** *Maiasaura*
*** *Naashoibitosaurus*
*** *Prosaurolophus*
*** *Saurolophus*
*** *Wulagasaurus* 
** **Lambeosaurinae** 
*** *Amurosaurus*
*** *Aralosaurus*
*** *Charonosaurus*
*** *Corythosaurus*
*** *Hypacrosaurus*
*** *Jaxartosaurus*
*** *[[Lambeosaurus]]*
*** *Nipponosaurus*
*** *Olorotitan*
*** *[[Parasaurolophus]]*
*** *Sahaliyania* 
*** *Tsintaosaurus*
*** *Velafrons*

## Eksterne lenker
*
Game of Death

***Game of Death*** er en hongkongkinesisk actionthriller og kampsportfilm fra 1978 med Bruce Lee i hovedrollen. Regi er ved Robert Clouse.

Filmen var den siste Bruce Lee medvirket i før han døde. Opptak av ham ble riktignok benyttet i *[[Game of Death 2]]*, men disse scenene ble ikke innspilt med med tanke på en oppfølger.

## Handling
Filmen handler om Billy Lo, som har blitt den største Kung Fu-stjernen på kino i Hongkong. Alle vil ha ham, inklusive et stor selskap styrt av den mektige mafiakongen Dr. Land. Han gir ham ett enkelt forretningsforslag: Skriv under eller dø! Han nekter og blir derfor utsatt for et drapsforsøk under innspillingen av en filmscene. Han blir skadet, men overlever. Ho ber derfor en journalistvenn skrive at han er død slik at han i hemmelighet kan knuse banden. En fiktiv begravelse blir arrangert og hans venninne vet ingenting om at han fremdeles lever.

## Om filmen

### Innspilling
Bruce Lee spiller bare deler av filmen siden han uventet døde midt under innspillingen. Enkelte ganger har produsenten montert ansiktet til Lee på en annen skuespillers kropp. Ellers skjules ansiktet til en erstatningsskuespiller av solbriller eller tilfeldig mørke. Filmen ble påbegynt i 1972, men måtte legges på is i mange år på grunn av Lees død. Lee opptrer bare i sluttscenene av filmen da disse ble innspilt først.

### Anmelderne
Den fikk 2,5 av 4 stjerner av Leonard Maltin.

Den har fått null av fem stjerner i *[[Den store film- og videoguiden]]* (1987).

### I Norge
Filmen ble lansert på video i 1982 av CP Entertainment video i en klippet utgave. Den ble forbudt på video rundt 1987. En ny versjon ble lansert på video på slutten av 1980-tallet. Den ble utgitt usensurert på DVD på 2000-tallet.

## I rollene
(utvalg)
*Bruce Lee –  Billy Lo 
*Colleen Camp –  Ann Morris 
*Dean Jagger –  Dr. Land 
*Gig Young –  Jim Marshall 
*Tai Chung Kim –  Billy Lo (den nye Billy Lo)
*Biao Yuen –  Billy Lo (som Bill Yuen) 
*Robert Wall –  Carl Miller 
*Kareem Abdul-Jabbar –  Hakim 
*Mel Novak –  Stick 
*Hugh O'Brian –  Steiner 
*James Tien –  Charlie Wang 
*Dan Inosanto –  Pasqual 
*Roy Chiao –  Henry Lo
*Chuck Norris –  Colt (kun arkivmateriale fra en annen film)

## Se også
**[[The Big Boss]]* (1971) 
**[[Fist of Fury]]* (1972) 
**[[The Way of the Dragon]]* (1973)
**[[Enter the Dragon]]* (1973)
**[[Game of Death 2]]* (1981) (regnes ikke som en «ekte» BL-film)

## Referanser


## Eksterne lenker
*